Min beste venns bryllup

Min beste venns bryllup er en amerikansk romantisk komediefilm fra 1997 regissert av P.J. Hogan med Julia Roberts, Dermot Mulroney og Cameron Diaz i hovedrollene. Filmen fikk generelt positive anmeldelser fra kritikere og ble en verdensomspennende hit i 1997.

Handling 
Tre uker før hennes 28-årsdag, mottar mat-kritiker Julianne "Jules" Potter en telefon fra hennes livslange venn Michael O'Neal, en sportsskribent i Chicago. Flere år tidligere ble de to enige om at hvis de begge var ugifte når de fylte 28 år, så skulle de gifte seg med hverandre. Men Michael forteller Jules at om fire dager kommer han til å gifte seg med den attraktive Kimmy Wallace, en student som er åtte år yngre en ham, hvis far eier Chicago White Sox. Jules innser at Michael er hennes store livs kjærlighet, og bestemmer seg for å sabotere bryllupet deres. Hun reiser til Chicago, og møter Michael og Kimmy, som ber henne om å være hushjelpen deres. Jules forsøker å ydmyke Kimmy ved en karaoke-bar, men dette fungerer ikke.

Jules manipulerer deretter Kimmy til å be faren sin om å tilby Michael en jobb - noe Jules tror kommer til å irritere Michael, men dette mislykkes også. Frustrert ber Jules vennen sin George Downes om hjelp, og han kommer også til Chicago. Etter råd fra George forbereder Jules seg på å fortelle Michael hvor mye hun elsker ham. Men hun forteller ham i stedet at hun er forlovet med George, i håp om at dette kommer til å gjøre Michael misunnelig. George, som egentlig er homofil, spiller med. Michael innrømmer at han føler seg misunnelig, og dette gir henne muligheten til å bekjenne hennes virkelige følelser - men Jules lar øyeblikket passere uten å si noe.

Dagen før bryllupet, på kontoret til faren til Kimmy, forfalsker Jules en e-post og får det til å fremstå som en melding fra Kimmy til Michaels sjef, for å be om at Michael burde få sparken. Hun lagrer denne meldingen i stedet for å sende den, men hun innser senere at e-posten faktisk har blitt sendt. Michael får snart høre om e-posten, og i den tro at Kimmy har sendt meldingen velger han å avbryte bryllupet deres. Neste morgen oppdager Jules at verken Michael eller Kimmy har fortalt noen andre at bryllupet faktisk er avlyst. Hun forsøker å manipulere paret til å slå opp for godt, men Michael og Kimmy bestemmer seg for å gifte seg likevel. Jules innrømmer til slutt sine virkelige følelser til Michael, og kysser ham lidenskapelig. Men Kimmy er vitne til denne episoden, og hun reiser sin vei.

Skuespillere 
 Julia Roberts som Julianne Potter, en 27 år gammel mat-kritiker
 Dermot Mulroney som Michael O'Neal. Juliannes beste venn, og forlovet med Kimmy Wallace.
 Cameron Diaz som Kimberly "Kimmy" Wallace, Michaels forlovede
 Rupert Everett som George Downes, Juliannes homofile venn.
 Philip Bosco som Walter Wallace, ektemannen til Isabelle. Faren til Kimmy, og svigerfaren til Michael
 M. Emmet Walsh som Joe O'Neal, faren til Michael
 Rachel Griffiths som Samantha Newhouse, tvilling-søsteren til Mandy
 Carrie Preston som Amanda Newhouse, tvilling-søsteren til Samantha
 Susan Sullivan som Isabelle Wallace. Walters kone, og moren til Kimmy.

Referanser

Eksterne lenker 
 

Filmer fra 1997
Romantiske komedier fra USA